Si Deborah Glass. Hindi ko siya natawagan.
Tinanggal ako ni Suarez sa Scott Glass case.
Mahirap magkaambisyon.
Tarantado ka, Haller.
Ano pa'ng nalaman mo noong nagkita kayo ni Trina Rafferty?
Inamin ni Gloria 'yong pagtatanim ng baril.
Objection, hearsay.
Sa utos ng DEA agent na si James De Marco.
'Yong investigator mo't asawa niya,
kung may gusto silang malaman, magtanong sila sa 'kin.
Nandito lang ako.
May bagong ebidensiya tayo laban kay De Marco. Malaki.
Bingo.
Papayagan ko nang tumestigo si De Marco.
Babantayan kita.
Natanggap ni Gloria Dayton ang subpoena noong gabi ng August 3.
Tapos 41 minutes later, tinawagan niya 'yon.
Pwede mong i-dial 'yong number?
Drug Enforcement Administration.
E, itong nakasombrerong 'to?
Mukhang sinusundan niya si Gloria.
Si Neil Bishop 'yong nakasombrero.
Sino'ng nagbigay ng cocaine? Kilala mo?
Hector something daw ang pangalan niya. Moya?
Hindi ako traidor. Alam mo 'yan. Pwede akong balikan no'n.
- E, kung hindi inumin? - Parking lot.
Si James De Marco. Hawak ka niya sa leeg, 'no?
- Mr. Haller? - Ano ba?
Kung may natutunan man ako, kailangan mong pakawalan 'yong mga multo,
kung hindi, hihilahin ka nila pababa,
tapos di ka na magiging magaling na abogado.
Di pwedeng patagalin.
Kailangan niyang makalabas. Di na niya kakayanin.
Hello?
Oo, ako nga.
Ano? Ano'ng sinasabi mo? Kailan?
Papunta na ako.
Nasa ospital si Julian. Inatake daw ng inmate.
- Punyeta. - Oh my God. Paanong inatake?
Sinaksak daw habang tina-transfer galing sa county.
Teka, pan'o nangyari 'yon? Wala bang guard na nagguguwardiya?
Kung gusto kang tirahin sa kulungan, titirahin ka. Malala ba?
Di ko pa alam. Papunta na ako sa ospital.
Lorna, tawagan mo 'yong clerk ni Judge. Sabihin mo ang nangyari.
Baka i-postpone niya ang hearing habang inaalam ko pa.
Okay.
Para makaisip pa tayo kung paano pipigilan ang mistrial.
Teka. Mistrial?
Magmo-move agad si Forsythe para sa mistrial.
Alam nilang nakukuha natin ang loob ng jury,
kaya gagamitin niya 'to para magsimula ulit.
'Yon ang gagawin ko. Cisco, alamin mo kung sino'ng sumaksak.
Kung may koneksiyon ba kay Bishop o De Marco.
- Sige. - Tingin mo, si De Marco ang may pakana?
Di ko pa mapatunayan, pero posible.
Pag nawala si Julian, mababasura 'yong kaso.
Ibig sabihin, uulit tayo sa umpisa. Mag-iisang taon pa si Julian sa kulungan.
Oh my God.
Wag tayong pumayag sa mistrial. Lorna, maghanap ka ng precedent.
Trials na nagpatuloy kahit wala 'yong defendant.
Male-late na ako sa McCrudden hearing,
pero magse-set lang ng pretrial kaya mabilis lang 'yon.
Magkita tayo sa courtroom ni Judge Turner. Maghanda ka ng sasabihin.
Okay, sige.
Izzy, magkita tayo sa ospital. Aalis ako agad. Ikaw muna do'n.
Papunta na.
Sige, see you.
- Ingat. - Nakita ko 'yon.
Oo naman, lagi mong sinasabi 'yan.
Ang ending, matatapunan ng kape ang tie mo.
Nawala ka sa focus, e.
Ginawa ko lahat ng naisip kong dapat gawin.
Pinalipat ko siya sa protective housing.
Sabi pa ni Moya, babantayan siya ng mga tropa niya.
Hindi 'yon ang sinasabi ko.
Kung sinabi mo 'yong totoo, di sana mangyayari 'to.
Naisip mo ba 'yon?
Ginawa ko ang dapat kong gawin.
Naisip mo ba kung bakit?
Bakit di ko masabi sa 'yo?
Di na importante 'yon, di ba?
Ang importante, ano'ng gagawin ko?
Pabagsakin mo si De Marco.
Sinusubukan ko nga.
May proseso 'yan. May rules na dapat sundin.
Putragis 'yan.
Hindi sumusunod sa rules 'yong mga gagong 'yon.
Pag may humarang sa kanila, papatayin nila.
Tapos hinahayaan mo silang makalusot.
Kailangan kita, Mickey Mantle.
Kailangan mong manalo. Naiintindihan mo?
Wag mong hayaang maging kuwento na lang ako.
Parusahan mo 'yong mga gagong 'yon.
Para sa 'kin.
Sorry, pero in custody po siya.
Sinaksak siya, pero inaalala n'yong tatakas siya?
May procedures kami. Di kayo nakalista as next of kin, kaya...
Pero hindi... Diskriminasyon 'yan!
Hindi. Pareho ang trato namin sa lahat ng mag-asawa, ano man ang kasarian.
Pero hindi kayo kasal ng pasyente.
Excuse me, ako ang lawyer ng pasyente.
Sana maintindihan n'yo. Nag-aalala lang si Mr. Lyons.
Oo. Promise, may magsasabi sa inyo pag may update na tayo.
Sa ngayon, ang masasabi ko lang, inooperahan pa si Mr. La Cosse.
Maupo po muna kayo.
Sige po. Salamat po sa tulong. Tara na.
Nakakaloka.
Ginagawa lang nila ang trabaho nila.
Hindi. Paano nasaksak si Julian? Ni walang pumigil.
Mickey, muntik na siyang mamatay.
Okay? Pwede pa siyang mamatay. Si Julian...
- Naiintindihan mo ba? - Oo. Aalamin ko ang nangyari.
Pinapaimbestigahan ko na.
Sabi mo, sisiguraduhin mong safe siya.
Tingnan mo 'yong nangyari.
Case number BA72539.
People v. McCrudden.
BA72539.
Narito ba ang counsel?
Last chance. BA72539.
Going once. Going twice.
Your Honor, nakikita ko po 'yong counsel.
- Pwedeng saglit lang po? - Sure.
Take your time lang, Ms. Freemann.
Wala naman kaming importanteng gagawin.
Lorna.
Lorna!
Ay, shit. Sorry, in the zone ako. Tinawag na 'yong case ko?
Oo. Tatlong beses.
- Ayos ka lang? - Hindi.
Sinaksak si Julian La Cosse.
Kailangan kong makipag-argue sa judge mamaya.
Oh my God. Sorry.
Okay lang. Salamat, tinawag mo 'ko.
Sige.
Ano pala'ng ginagawa mo dito?
- Naka-calendar duty ka? - Unfortunately.
Mahaba at nakaka-depress na kuwento.
Anyway, nalulungkot ako para sa client mo.
Sabihin mo kung may maitutulong ako.
Gusto mong iatras 'tong kaso para makaalis na ako?
- Di ako gano'n kalungkot. - Counsel.
Tara na. Tapusin na natin 'to.
Excuse me. Makikiraan. Excuse me!
Cisco.
Wala akong masasabi sa 'yo, okay?
Gusto mong protektahan ang privacy ng nanaksak ng kakosa?
Hindi. Ayokong mawalan ng trabaho.
Isa pa, hindi ako naka-duty kagabi.
Para namang di n'yo pinag-uusapan 'yon.
Tapos uupo ka diyan, kunwari di mo narinig 'yong pangalan
nang dalawampung beses kanina?
Ano'ng point mo?
Trabaho kong makakuha ng impormasyon sa kahit anong paraan.
Pwede akong manghikayat,
pwede ring manakot.
Wala akong oras para do'n ngayon,
kasi baka di na abutin ng bukas 'yong client namin.
Kaya humihingi ako ng konting awa, Ramon.
At magalang kong hinihingi sa 'yo
'yong pangalan no'ng tao.
Ayan ka na naman, Mr. Haller.
Bakit?
Sinisisi mo ang sarili mo
sa lahat ng nangyayari sa mga tao sa buhay mo.
Gano'n ba?
Sabi ng Buddhists, kahit gaano kasakit 'yong unang arrow,
di hamak na mas masakit 'yong pangalawang arrow.
Ano 'yong pangalawang arrow?
'Yong ipinapana mo sa sarili mo
para parusahan ang sarili mo para do'n sa una.
Sa LeBron app mo 'yan nakuha?
Hindi mo kasalanan 'yon, Mr. Haller.
Kahit 'yong nangyari sa 'kin.
Sana kaya kong maniwala diyan.
Matagal na akong sinasabihan ni Maggie na delikado 'yong ginagawa ko,
na balang-araw, mapapahamak ako.
Pero di ako ang napahamak, 'no?
Ikaw.
Ang dami mong nauubos na oras at energy sa pagiging guilty,
pero di mo masyadong iniisip kung paano ipapanalo ang kasong 'to.
Mag-focus kayo, Mr. Haller.
Saka laging magsi-seat belt.
NASA SOLITARY SIYA HANGGA'T DI PA NILA ALAM ANG GAGAWIN.
TINATAGO MUNA ANG ID NIYA.
Sumama ka na rin sa loob.
Sige.
Your Honor, ayokong maging insensitive, pero balita ko, walang kasiguraduhan.
Mawalang-galang na, sa tingin ko, walang ibang option
kundi mag-declare ng mistrial.
Aba, masuwerte ang court
at andito ka para ipaliwanag 'yong options, Mr. Forsythe.
Your Honor, mahigpit na tumututol ang defense sa mistrial.
Hangga't di pa alam ang kondisyon ni Mr. La Cosse, premature 'yon.
Premature? Your Honor, kahit mabuhay si Mr. La Cosse,
malay natin kung kailan siya gagaling?
Paghihintayin na lang ba natin 'yong jury?
Judge, hindi pa ako sure, pero sa tingin ko,
posibleng sinaksak 'yong client ko para magka-mistrial.
Ano? Katarantaduhan.
Mr. Bishop, ayusin n'yo ang asal n'yo sa chambers ko, okay?
Pasensiya na, Your Honor.
Pero ayon sa lahat ng indikasyon, malamang na hate crime 'yon.
Gay si Mr. La Cosse.
Iba-ibang klase ng inmate ang nasa county.
Hindi sila mahirap galitin.
Alam na ba natin kung sino'ng sumaksak?
Hindi pa po, Your Honor. Inaalam ko pa po.
Pangit man ang pagkakasabi, Mr. Haller, ikinalulungkot ko pero may point sila.
Limitado ang oras ng korte para maghintay.
Baka di na kailangang maghintay.
Buong umaga akong nasa ospital, kaya kung okay lang po,
ipapasa ko na sa cocounsel kong si Ms. Crane ang pagsasalita.
May it please the court.
Malaking perhuwisyo 'yon pag nagdeklara ng mistrial ngayon,
hindi lamang kay Mr. La Cosse, kundi sa taxpayers ng Los Angeles
na malaki na ang ginastos sa kasong 'to.
Malaki na rin ang ginastos ni Mr. La Cosse sa pagbubuo ng defense,
dagdag pa 'yong matinding epekto ng pagkakakulong sa katawan niya.
At marahil ang pinakamahalaga, alam na ni Mr. Forsythe
at ng team niya ang pinaghirapang strategy ng defense,
at magkakaro'n siya ng unfair advantage pag inulit 'yong trial.
Unfair din naman ang magiging advantage ng defense
dahil alam na nila ang strategy namin.
Mabuti na lang, may remedy tayo do'n.
Ayon sa Rule 43 ng Federal Rules of Criminal Procedure,
posibleng litisin in absentia ang defendant.
Bagama't madalas 'yong ginagamit dahil sa masamang asal
o pag pinili ng defendant,
walang pumipigil sa ating ipatupad ang rule na 'yon dito.
Sure, at sabi sa Section 977 ng California Penal Code,
na namamahala sa mga trial sa state na 'to,
dapat personal na nasa trial ang defendant
maliban kung malinaw nilang ipapaubaya ang karapatang 'yon nang nakasulat,
na hindi kayang gawin ni Mr. La Cosse ngayon.
Meron akong cases mula sa jurisdictions, kabilang ang California,
kung saan itinuloy 'yong trials kahit wala ang defendant.
Your Honor, kahit ano pa'ng sinasabi nito,
pag itinuloy 'yong trial habang inooperahan si Mr. La Cosse,
para mo na ring automatic na binigyan ang defense ng chance na umulit
sakaling mahatulan.
Mawalang-galang na po, gano'n din ang ibibigay
ng mistrial sa prosecution. Mawalang-galang na.
Mukhang deadlock na tayo.
Parehong malakas ang argumento n'yo kaya pag-iisipan ko muna
at sasabihin ko ang desisyon ko after lunch.
Ngayon, kung okay lang, gusto kong magtsaa nang tahimik.
- Salamat, Your Honor. - Salamat, Your Honor.
Di ka man lang nagsuot ng malinis na tie.
David?
- Kayo ang pamilya ni Mr. La Cosse? - Opo.
Ang good news, buhay siya, pero inooperahan pa siya.
Gaano po kalala?
Nagkaro'n ng komplikasyon. Nawalan siya ng maraming dugo.
Malala din ang tama ng isang kidney niya
kaya tinanggal na namin.
Diyos ko.
Huminto 'yong puso niya, pero na-revive namin siya
hanggang maging stable kaya naituloy namin.
Kakayanin niya ba?
Mahirap pang sabihin sa ngayon, pero ginagawa na namin lahat.
Hahanapin ko kayo agad pag may iba pang information.
Salamat. Naa-appreciate po namin.
Salamat po.
Palaban si Julian, David.
Humina na siya sa tagal niyang nakakulong. Di ko alam kung kaya niya pa.
Andiyan ka naman.
Alam niyang naghihintay ka dito.
Alam niya kaya?
Cisco, ano'ng balita?
Lalo Vasquez 'yong sumaksak kay Julian.
May kasong murder. Wala pang ibang detalye.
Konektado siguro siya kay De Marco.
Ewan kung paano, pero posibleng sa kanya magdepende ang kaso.
Aalamin ko kung may koneksiyon sila.
Baka lang matagalan.
- Tatawagan kita agad. - Sige.
May nakaupo ba dito?
Meron na ngayon.
- Paano mo ako nahanap? - Sinabi ni Lorna kung asan ka.
Kawawa naman 'yong client mo.
Okay lang ba siya?
Di pa namin alam.
Konti na lang, panalo na sana ako, Andy.
Kaya nila ginawa 'yon.
May pruweba ka ba diyan?
Naghahanap na si Cisco, pero nahihirapan siya dahil sa burukrasya.
- Uy. - Alam mo...
Gusto ko lang mag-sorry sa nangyari.
Mali 'yong sinabi ko. Di ako nag-isip bago magsalita.
Totoo 'yan, pero hindi mali 'yong sinabi mo.
Maraming ahas sa opisinang 'yon.
Di ako dapat nagtiwala kay Vanessa.
Ewan ko ba.
Baka kasi ayoko nang isekreto 'yon.
Ang hirap pag nakadepende sa 'yo ang kapalaran ng isang tao.
Kahit wala ka nang magagawa, pakiramdam mo, kasalanan mo pa rin.
Oo, ang kaibahan lang, meron akong magagawa at dapat ginawa.
Andy, ano ka ba? Lahat tayo, nagkakamali.
Patawarin mo na ang sarili mo.
Sabihin mo kaya 'yan sa sarili mo?
Sabi ni Lorna, nilagay ka ni Suarez sa calendar duty.
Gusto ko na ngang sundutin ng lapis 'yong mata ko.
Kaya mo 'yan. Mari-realize niyang sinayang niya 'yong isa sa pinakamagaling.
Baka nga.
Naging masaya ako, Andy.
Ako rin.
Alam naman nating di na nagwo-work.
Masyadong komplikado ang buhay ko ngayon.
Sa tingin ko, pareho tayong di magaling sa work-life balance.
Kaya nga di kita pinayagang mag-iwan ng toothbrush.
Baka maayos ko din 'to balang-araw.
Kaya mo 'yan.
Maniwala ka, Haller, tiwala ako sa 'yo.
Kakainin mo pa ba 'yan?
Sa 'yo na.
Babalik na 'ko. Titingnan ko kung may trial pa ako o wala.
Good luck.
Mabuti, andito na lahat.
Malaking problema 'to.
Ikinalulungkot ko 'yong mga nangyari na dahilan kung bakit tayo andito.
Tungkulin ng korteng balansehin ang interes ng parehong partido
ayon sa iniaatas ng batas.
Kung gayon, ang...
Ano 'yon?
Excuse po, Judge.
Andito po si Agent James De Marco kasama ng attorney mula sa DEA.
Nakatanggap daw sila ng subpoena, and I quote, "Limitado ang oras nila."
Salamat, Claire.
Your Honor, sa hirap na pinagdaanan namin para lang i-serve si Agent De Marco,
hinihimok ko ang korte na pakinggan natin siya.
Ano? Paano? Your Honor, wala pa rin 'yong defendant natin.
Bagama't naiintindihan kong pumayag na ang korte
na tumestigo si De Marco, diskumpiyado pa rin ako
sa relevance ng testimonya niya.
Tamang-tama nga, Your Honor.
Wala tayong jury habang inaantay natin 'yong update sa client ko.
Pwede nating pagsalitain si De Marco nang wala ang jury bilang offer of proof.
Pag kinailangang umulit sa umpisa,
matutukoy na ng korte kung relevant 'yong testimonya niya.
Your Honor, labag na sa rules 'to.
Ni hindi ako handa para kuwestiyunin ang witness na 'to.
Bakit? Sinubpoena na nga siya.
Di mo lang in-expect na sisipot siya.
Mukhang ikaw din naman.
Makakatipid sa oras ang korte dito sakaling magka-retrial.
Makakatipid tayo sa judicial resources.
Sabi nga ng nanay ko, samantalahin ang bawat pagkakataon.
Kung andito na siya, pakinggan natin siya.
Saka ako magdedesisyon tungkol sa mistrial.
- Salamat po. - Salamat po.
Ang galing. Biglang sumipot si De Marco kung kailan posibleng wala nang trial.
Sobra. Pakiramdam niya, di siya pwedeng galawin.
E, di ipakita mong mali siya.
Gamitin mo 'yong footage sa bahay ni Sterghos sa rebuttal.
- Tingnan natin kung malusutan niya 'yon. - Wag muna.
Bakit?
Akala niya, kaya niyang lusutan ang murder.
Malulusutan niya talaga 'yon kung di tayo magiging matalino.
Pag pinakita natin 'yong video, tapos na-grant 'yong mistrial,
di na siya mapapabalik at di na makikita ng jury 'yon.
Pero pag di mo pinakita 'yong video,
at na-argue ni Forsythe na di revelant si De Marco,
di rin natin siya mapapabalik.
Isusugal natin 'yon. Maniwala ka, saka na.
Sige na nga. Isara mo 'yang jacket mo.
Good afternoon, Agent De Marco.
Sa 'yo rin, Counselor.
Gaano ka na katagal sa Drug Enforcement Administration?
- Twenty-three years na sa September. - Twenty-three years. Matagal na.
Primary focus mo ang foreign drug cartels?
Primary focus ng buong agency ang foreign drug cartels.
Oo naman.
Ngayon, sa kurso ng imbestigasyon mo sa cartels,
nakilala mo ba si Hector Moya?
Pamilyar ako kay Mr. Moya, oo.
Bossing ng Tijuana cartel. Hindi siya mabuting tao.
Alam mo kung asan si Mr. Moya ngayon?
Balita ko, naka-life in prison sa federal penitentiary.
A, okay. Agent De Marco, pwede mong sabihin sa korte
kung paano mo nakilala si Gloria Dayton?
Di ko siya kilala.
Hindi? Kasi may tumestigong informant mo siya.
Hindi totoo 'yon?
Hindi. Di ko siya nakilala.
So, hindi ka niya tinawagan noong August 3 last year
para sabihing sinubpoena siya sa demanda ni Hector Moya?
Objection. Nasagot na po 'yan, Your Honor. Maraming beses.
Sustained.
Sige, balikan natin si Mr. Moya.
Alam mo kung paano siya napunta sa federal prison?
Inaresto siya ng pulis dito sa Los Angeles
dahil sa possession ng maraming cocaine at armas.
Ang tanda ko, konektado 'yong baril sa murder kung saan.
Saka nag-take over ang agency ko sa kaso.
Okay. At 'yong gun enhancement ang dahilan ng life sentence niya?
Sa tingin ko. Oo.
Ngayon, andito ka, Agent De Marco,
kasi nakatanggap ka ng subpoena galing sa akin sa kasong 'to.
Nakatanggap ka ba ng subpoena mula sa lawyers ni Mr. Moya
sa habeas action para bawiin ang life sentence niya?
Posible.
Marami akong natatanggap na subpoena. Lawyers ng agency ang nag-aasikaso.
Pero direkta kang sangkot sa kasong 'to.
Kinakasuhan niya ang federal government, kasama ang agency n'yo,
kasi finrame-up mo daw siya no'ng inaresto siya.
Di mo alam 'yong habeas case ni Mr. Moya?
Desperado si Mr. Moya. Saka nasa America tayo.
Pwedeng magdemanda ng kahit sino. Pero di nangangahulugang totoo.
Wala akong kinalaman sa pagkakakulong ni Mr. Moya.
Huli na no'ng na-involve ang DEA.
Gaya ng ibang preso,
sinusubukan lang ni Mr. Moya kung uubra ba ang palusot niya.
Sige. Dumako naman tayo sa kasong 'to.
Pamilyar ka ba kay Julian La Cosse?
Nakasalamuha mo na ba siya?
Hindi.
E, sa ibang tao sa kasong 'to? Kilala mo si Mr. Forsythe?
Hindi.
E, 'yong investigator niya, si Mr. Bishop? 'Yang nakaupo na 'yan.
Kilala mo siya?
Oo. Medyo.
Nagkatrabaho kami, siguro ten years ago.
Saan?
Nasa LAPD siya noon.
May hinawakan kaming double murder sa Valley.
May suspetsang sangkot ang cartel,
kaya kinonsulta ng pulis ang DEA para sa kaso.
A, okay. Nagkita o nag-usap ba kayo ni Mr. Bishop mula noon?
Hindi.
Di mo siya kinakausap tungkol sa kasong 'to?
Hindi.
May kinausap ka bang iba tungkol sa kasong 'to?
Wala akong alam sa kasong 'to hanggang i-subpoena mo ako.
Kaya wala. Ang sagot ay wala.
Okay.
Balik tayo sa double murder kung saan mo nakilala si Mr. Bishop.
Nangyari ba 'yong murder sa Montgomery Avenue sa Lake Balboa?
Di ko na maalala. Sabi ko nga, ten years ago na 'yon.
Pamilyar ka ba sa pangalang Peter Sterghos?
Objection. Pwede pong lumapit?
Your Honor, nagdesisyon ka nang di pwedeng isama si Peter Sterghos,
kung sino man siya, bilang witness.
Mukhang gusto 'yong lusutan ni Mr. Haller.
Gusto ko lang pong i-establish kung alam ng witness
na nasa witness list namin si Peter Sterghos.
Sabi niya, wala siyang contact sa kahit sinong sangkot sa kaso.
May ebidensiya ako na hindi totoo 'yon.
Wala pong ebidensiya. Palabas lang 'to. Dahil magkaka-mistrial...
Ako ang magsasabi kung magkaka-mistrial, hindi ikaw.
Mr. Haller, please, tapusin mo na.
Opo, Your Honor.
Sige, Agent De Marco,
may nagsabi ba sa 'yo na potential witness si Peter Sterghos sa kasong 'to?
Wala. Hindi ko kilala 'yon.
Okay. Pwede mong sabihin sa korte kung asan ka no'ng gabi ng May 17?
Nag-surveillance ako buong gabi.
Mave-verify 'yan ng partner ko.
Sa Montgomery Avenue, Lake Balboa ba 'yong sinurveillance n'yo?
Di ko pwedeng i-discuss ang ongoing confidential investigations.
Your Honor, objection po ulit.
Bakit siya nagtatanong tungkol sa random na mga address at gabi
na walang kinalaman sa kasong 'to?
Sustained.
Mr. Haller, may tanong ka pa sa witness?
Wala na po sa ngayon, Your Honor.
Mr. Forsythe, may tanong ka?
Wala po.
Sige. Agent De Marco, makakaalis ka na.
- Salamat sa oras mo. - Walang anuman, Your Honor.
- Nagsisinungaling siya. - At magaling siya.
Your Honor, inuulit namin ang objection sa testimonya ni Agent De Marco.
TAWAGAN MO AKO. BILIS.
Walang relevance 'yon.
Kung magkakaro'n ng bagong trial,
hihilingin naming alisin siya sa witness list.
Noted 'yan, Mr. Forsythe.
Mr. Haller, may idadagdag ka ba bago ako magbigay ng ruling?
Your Honor, may...
Your Honor, 'yong ospital na 'to.
Bago natin ituloy, pwedeng makahingi ng ten minutes para sagutin 'to?
Five lang, Mr. Haller.
Salamat.
Ano'ng balita?
Kakatapos lang ng surgery ni Julian. Kinaya niya.
Muntik nang hindi.
- Kasama niya si David. - Kumusta siya?
Wala pang kasiguraduhan.
- Malalaman daw sa mga susunod na oras. - Ano? Gising na siya?
Ano? Sabi ko, muntik na niyang di kinaya. Wala pa siyang malay.
Izzy, sabihin mong gising na si Julian.
Mickey, gising na si Julian.
Salamat.
Your Honor, kakasabi lang sa 'kin na gising na ang client ko.
Ano?
Kung papayagan ng korte, baka pwedeng i-delay muna ang ruling sa mistrial
hanggang makausap ko siya.
Your Honor, kung...
Naiintindihan kong hindi natutuwa ang prosecution at ang korte,
pero di ko alam kung hanggang kailan makakapagsalita 'yong client ko.
Kailangan pong magmadali.
Sige. Mag-recess muna tayo nang 90 minutes.
Dapat makabalik lahat dito nang 3:30 sharp.
Salamat, Your Honor.
Okay.
Alam ko ang sasabihin mo.
Talaga? Sige nga.
Sasabihin mo kung ano'ng gagawin mo sa ganitong sitwasyon.
Alam kong hindi ako naging pinakamabuting ama,
pero naging magaling akong abogado.
- Natural lang na gusto mo akong gayahin. - 'Yon ang tingin mo sa ginagawa ko?
Ewan ko. Kanino ba 'yang class ring na suot mo?
Binali mo lahat ng rules noon.
- Ikaw, hindi? - Ang sinasabi ko, sa labas ng korte.
May sarili akong diskarte, okay?
Andiyan si Legal tuwing kailangan ko ng ibang pananaw.
Oo naman.
Mahilig sumugal si Legal mula sa safe na opisina niya,
pero ako 'yong gumagawa ng maruruming trabaho.
Ang totoo, gusto niya ring maging kasinggaling ko, gaya mo.
Tingin mo, di ako kasinggaling mo?
Malalaman na natin 'yan.
Maselan 'yang pagdedesisyunan mo.
Ganyan ang tipong tinatakbuhan ng ibang abogado.
Ang tanong, tatakbuhan mo rin ba?
Kasi kung gusto mong maging kasinggaling ko,
o mas magaling sa 'kin,
gagawin mo ang lahat para makakuha ng "not guilty".
'Yon lang ang inaasahan ng client mo.
Slainte.
Gising na ba si Julian?
Di ako sure kung ano'ng gusto mong isagot ko.
'Yong totoo.
Nagigising, tapos natutulog ulit. Madalas tulog.
Kumusta siya?
Ginagawa niya ang makakaya niya.
Okay.
Pwede kang bumili ng kape? Kakausapin ko lang siya.
- Sige. - Thanks, Izzy.
Dapat mas in-appreciate namin.
Alin?
'Yong pagiging healthy.
Pagiging masaya.
Di mo naman iisipin 'yong kamatayan, e. Nangyayari sa iba, pero...
David, hindi mo naman alam na mangyayari 'to.
Totoo 'yan, kahit sa relasyon namin.
Di ko akalaing pipirmi na ako.
Wala sa plano 'yon.
Ano'ng nangyari?
Nabangga 'yong kotse ko.
Di naman malala.
Biglang huminto 'yong nasa harap ko, kaya nabangga ko siya.
Tapos bumaba siya sa kotse niya, pinagsisigawan ako.
Pulang-pula 'yong mukha, pataas-taas pa ng kamay.
Ewan ko ba. Nag-sorry naman ako, pero nakakatawa kasi talaga.
Oo. Lalo siguro siyang nagalit.
Sinabi mo pa.
Binigay ko 'yong insurance ko, nagpalitan kami ng number.
Kinagabihan, tinext niya 'ko.
Niyaya akong uminom para makapag-sorry siya sa pagiging OA.
The end.
David, may problema tayo sa kaso ni Julian.
Malapit nang mag-declare ng mistrial 'yong judge.
Ibig sabihin, uulit tayo.
Si Julian lang ang makakapigil do'n.
Kailangan ko siyang makausap.
Naghihingalo pa siya. Pwede kang magsalita pero ewan ko kung maririnig ka niya.
Kailangan mong magtiwala sa 'kin. Susubukan ko lang.
Gawin mo ang kailangan.
- Sorry, bawal pong pumasok. - Abogado niya 'ko.
Nirerespeto ko 'yon, pero mahigpit ang bilin sa 'kin.
Doktor lang ang pwedeng pumasok.
Pinapasok ko na 'yong boyfriend kanina, yari na ako do'n.
Makinig kang mabuti, Deputy Henderson.
Karapatan niyang kumonsulta sa abogado niya.
Di pa po 'ata siya gising.
- Doktor ka ba? - Hindi, pero kanina pa ako nakatayo...
Gusto mong humarap sa judge bukas at ipaliwanag kung bakit ipinagkait mo
ang mga karapatan niya?
Itong biktima ng napakasamang krimen
na nangyari sa ilalim ng superbisyon ng sheriff's department?
Kasi kung 'yon ang gusto mo, sisiguraduhin kong mangyayari 'yon.
Five minutes. Tapos umalis ka na.
Salamat.
Dito lang ako sa labas.
Safe na safe sa pakiramdam.
Eto na po ang pinirmahang waiver ni Mr. La Cosse
na nagbibigay ng permiso na ituloy natin kahit wala siya.
Your Honor, may sasabihin lang ako.
Ang balita ko sa ospital at sa sheriff's department,
kritikal pa rin ang kondisyon ni Mr. La Cosse.
Totoo po 'yon
kaya mas kailangan nating magmadali.
Suwerte ko, sakto 'yong dating ko doon.
Mr. Forsythe, sana sumama ka kay Mr. Haller sa ospital
kung diskumpiyado ka.
Mr. Haller, ikaw ay officer of the court.
Pag nagtiwala ako sa 'yo at nalaman kong may di karapat-dapat...
Hindi na po kailangan.
Nando'n po ang partner ni Mr. La Cosse,
payag po siyang tumestigo para patunayang totoo 'yong pirma.
Pakisaad ang pangalan.
David Henry Lyons.
Nangangako ka ba
na ang testimonyang ibibigay mo sa kasong nakabinbin sa korteng ito
ay katotohanan, buong katotohanan, at pawang katotohanan lamang?
Opo.
Maupo ka na, Mr. Lyons.
Mr. Lyons, pwede mong ipaliwanag sa korte
ang relasyon mo sa defendant na si Julian La Cosse?
Siya ang nag-iisang mahal ko.
Partner ko siya.
Di kami nagpakasal kasi di kami naniniwala sa institusyon ng kasal,
pero mukhang maiiba na ang tingin ko do'n.
- Gaano na kayo katagal na nagsasama? - Magna-nine years na.
Di ba kasama mo lang siya sa ospital?
Kasama ko na siya mula no'ng malaman kong sinaksak siya sa kulungan.
Mr. Lyons, ito ay isang waiver
na nagpapahintulot sa akin na ituloy ang trial kahit wala si Julian.
Nakita mo na ba 'to?
Oo, pinakita mo 'to sa ospital pagkatapos mo siyang iwan.
Kilala mo ba 'yong pirma sa ibaba?
Oo, kay Julian 'to.
Medyo magulo,
pero kagagaling niya lang sa surgery.
Malamang, di niya pa iniisip 'yong penmanship niya.
Kaya makukumpirma mo na 'yong pirma sa ibaba
ay sa partner mong si Julian La Cosse?
Oo. Kanya 'to.
Salamat, Mr. Lyons.
Mr. Forsythe.
Alam mo ba ang parusa sa perjury sa state of California?
Hindi po.
Sa ilalim ng California Penal Code, felony offense ang perjury,
at hanggang apat na taong pagkakakulong ang katumbas no'n.
Kung gano'n, sigurado ka pa rin ba sa mga sagot mo,
o gusto mo bang baguhin 'yong iba?
Hindi. Hindi ko babaguhin.
Gusto ni Julian na ituloy ang trial na 'to.
Alam ko dahil sinabi niya 'yon sa 'kin bago siya nawalan ng malay.
Sasabihin niya rin 'yon sa 'yo kung di siya nakaposas sa ospital.
Wala na pong tanong.
Makakaalis na ang witness.
May argumento pa ba kaugnay ng pagtutuloy ng trial?
Your Honor, gusto kong ulitin ang mahigpit kong pagtutol
na magpatuloy sa kasalukuyang kalagayan.
Kahit ano'ng mangyari,
gagamitin lang 'to ng defense para iapela ang anumang di-pabor na desisyon.
Your Honor, ipinaalala n'yo kanina na officer ako ng court.
Tinitiyak ko sa inyo na bagama't inilalaan ko ang karapatan kong umapela,
di ko gagawin 'yon sa dahilang wala ang client ko sa trial.
Hindi ka kayang panagutin ng korte diyan, Mr. Haller, pero salamat sa offer.
May idadagdag ka ba?
Your Honor, gusto ko lang ipahayag na pinakamabisang maisasagawa
ang agarang pagbibigay ng hustisya pag itinuloy ang kasong ito.
Ayon sa court of appeals,
nakasalalay ang ganitong desisyon sa judicial discretion.
Salamat sa paalala, Ms. Crane.
Komplikado ang sitwasyong 'to,
at maraming dapat isaalang-alang.
Pero dahil may ebidensiya na ng kagustuhan ng defendant,
at dahil gusto niyang magpatuloy,
napagpasyahan kong hindi i-grant ang mistrial.
Bailiff, pakisabi sa jury, pasensiya na.
Magre-resume tayo agad bukas nang 9:00 a.m.
Court is adjourned.
Isa sa mga una mong itinuro.
Ayaw ng judge na mabaliktad sa appeal, at pang-engganyo ang judicial discretion.
- Amen tayo diyan. - Oo.
Maawa ka sa sarili mo. Itapon mo na 'yang tie.
Gusto ko 'to.
Temporary lang ang lahat ng bagay. Sunugin mo na 'yan.
Hindi, Vasquez. Lalo Vasquez.
Kung may info kayo do'n...
Ano?
Sige. Maghihintay ako. Wag mo lang akong...
Hello?
Uy, hi. Nasa court si Mick.
Okay lang. Ikaw ang hinahanap ko.
Ano 'yan?
Discovery galing sa office ko kaugnay ng Lalo Vasquez case.
Di nga?
Hindi ka ba mapapahamak?
Tapos na 'yong prelim,
naibigay na lahat 'yan sa defense, kaya hindi naman siguro.
Sa totoo lang, wala na akong pakialam.
Wow.
Tatlong college students, patay. Na-overdose. May fentanyl 'yong cocaine.
Bakit?
Maganda 'to.
Sobrang ganda. Salamat.
Walang anuman.
Wag ka lang masanay.
- Ano 'to? - Research.
Naisip ko, sa lahat ng ingay tungkol kay Julian,
walang ruling ang judge sa testimony ni De Marco.
- Pwede mo pang ipasok 'yon. - Lorna.
Ano? Sabi mo, useless 'yong video maliban kung makita ng jury.
Di na niya papayagang tumestigo ulit si De Marco.
Lalo kung ganyan ang attitude mo.
Mickey, seryoso ako. Kailangan nating maipasok 'yong video.
Okay lang, Lorna.
May idea ako kung paano gagamitin 'yon. Magkita tayo sa loob.
Pwedeng maupo?
Actually, may ipapakita ako.
Ipakita mo na lang sa may paki.
Sa tingin ko, ikaw 'yon.
Pagod ka na, 'no?
Pagod saan?
I-play mo na lang.
Sang-ayon ka naman sigurong di maganda 'to.
Di ako sumama sa kanya sa loob.
Mali ang iniisip mo.
Naku, tama ang iniisip ko.
Eto lang kasi, Bishop. Wala na akong pakialam.
Wala na akong pakialam sa naging arrangement n'yo.
Ang gusto ko lang, iligtas ang client ko at pabagsakin 'tong gagong 'to.
Di gano'n kasimple 'yon.
May babaeng namatay. Namatay ang driver ko.
Baka sumunod pa 'yong client ko.
Marami kang ginawa, pero hindi ka pumatay.
Ano man ang nangyari, alam kong gusto mo 'yong itama.
Wag mong ipakita 'yan.
Wag mong ipakita sa korte, o sa kahit sino.
Siyempre, depende 'yon.
Mr. Haller, pakitawag ang witness mo.
Tinatawagan ng defense si Neil Bishop.
BATAY SA MGA NOBELA NI MICHAEL CONNELLY
Nagsalin ng Subtitle: Ivee Jade Tañedo